یازدیم دیلدن چوخلی مکتوبلاری دیلداریمه
اوخوما باخما آپار اونی ،صبا یلی ،دیلداریمه
سویله دینمی یاریما دردیمی ،احوالیمی؟
گرک آچام مکتوبدا کونلومی ،دیلداریمه
صبا یلی اوخوسان ایر ،آغلاسان احوالیمه
اوخویاندا گوسدررسن گوزیاشلاری ،دیلداریمه
دردیم ایر بیر اولسایدی ،نینیم گرک چکم
نولاردی دیییدی ،دردیمی ،دیلداریمه
میر خوشدور احوالی ؟یوخدور غمی؟
قییمیه سن کورروخ چکه کونلون ،دیلداریمه
اوندا کی سوردون صبادان یاریوی
یتیر منن صبا ،دادیمی دیلداریمه
بیر کره سوردون احد دونیادان خالیقین؟
آلیشدیریب تانری عشق کوزون دیلداریمه
15 دی 1387
شیطان گیریب قانیما ، نیه منی قیدیخلیرسان؟
دولوب گلگین حاللار جانیما ، نیه منی قیدیخلیرسان؟
هوسینن بوروموسن منی ، اوتور قاییدیم گریه
سالمیسان اونی یادیما ، نیه منی قیدیخلیرسان؟
ال چک منن یورو ، قوی سرمست یاشیییم
یتمیر بیر کس دادیما ، نیه منی قیدیخلیرسان؟
بیر کره گورمدی گوزیاشی ، سورمادی احوالیمی
یاندیر اونی تانریم آهیما ، نیه منی قیدیخلیرسان؟
سوسدی همشه منی گورنده ، آریلار چیچکلری اوپنده
چونمور دیلی آدیما ، نیه منی قیدیخلیرسان؟
گولور حالیم حزین اولاندا ، کونلومه قارا قان دولاندا
دوزممیر کونلی حالی شادیما ، نیه منی قیدیخلیرسان؟
تانریم سنسن بیر تک اومودوم دونیادا ، اورتادا ، بیجاخدا
احد تانری گرک یتسین دادیما ، نیه منی قیدیخلیرسان؟
15 دی 1387
قیش گلدی یتیشدی ،قار یاغدی
طبیعت آغا بوروندی ،بوز آخدی
صوبحیدی ،شاخدا کولک اسیردی
سویوق یل آغاجلاری کسیردی
اوشودوم ،یوخودان بیردن دوردوم
اوز قولاقیمی شاخدادا ،بالاجا ،بوردوم
شاخدادی ،یات قال یاتاقیندا
پنجرنی باغلا ،قال اوتاقیندا
گوردوم اوننان چوخ بیر سوری
شاخدادا یولدا دورما ،اوه یوری
اوچوللار ،قونوللار،دوروللار
باخیب هر یانا ،یوخلاییب ،دوروللار
جومالاشیبلار بیر قوری چورک اوسدونه
دیمدیهلییب ،قویوللار گوزلری اوسدونه
یاپیشیللار دیمدیینن چورکدن
دیمدیه ووروللار چورگه اورکدن
آجیننان البیرکی اولورموشلر
شاخدادا چیچک تک سولورموشلر
هردنده بیری شیلتاخلاییر،قاچیر
اوز کولگسینه شیللاخلاییر ،قاچیر
بیوکلری اونی اوتوردور یرینه
نجکی دون تیکن بیچیر دونی ایینه
گوردوم شاخدادا نجه قاچیللار
حیاتی سسینن دونیایه آچیللار
سس اولمیین یرده حیات یوخدی
البیرکی دونیادا صیراط یوخدی
اونلاری گوردوم ،دونوم آچیلدی
ایشیقلی گونن منه گونش ساچیلدی
بوزدا اگر اولسا یرین اوزی
سپ توک یره سرین دوزی
اریتسین هر یری ،دونی آچیلسین
تا کی کونولونه ایشیق ساچیلسین
امما دوزی نوکمه کولون دیبینه
هشواخ قوروماسین کولون دیبینن
گوردوم بونلاری تلسیه چوله قاشدیم
شاخدانی باغلادیم ،کولکی ساشدیم
گوز آشدیم گوردوم قوشلاری
اوچودولار ،گدیلر بوردان قوشلاری
بیلدیم کی اونلاری قورخوزموشام
ال آیاق ایتیریب ،قیشدا جوشموشام
احد سنده قیشدا قوشلارا چورک توک
تانرینین قارشیندا باش ای ،دیز چوک
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab urd_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab pes_Arab pbt_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab bjn_Arab uig_Arab azb_Arab azb_Arab azb_Arab azb_Arab prs_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab